b'\n_START_ARTICLE_\nCuscon alue\n_START_PARAGRAPH_\nCuscon alue (my\xc3\xb6s nimell\xc3\xa4 Cuzcon alue) on yksi Perun hallinnollisista alueista. Se sijaitsee  maan keski-etel\xc3\xa4osassa, Andien vuoristossa. Manun kansallispuisto ja Perun tunnetuin matkailukohde Machu Picchu sijaitsevat t\xc3\xa4ll\xc3\xa4 alueella. 90% Perun matkailutuloista tulee Cuscon alueelta._NEWLINE_Alueen pinta-ala on 71\xc2\xa0892 neli\xc3\xb6kilometri\xc3\xa4 ja vuoden 2017 v\xc3\xa4est\xc3\xb6nlaskennassa sen asukasluku oli 1\xc2\xa0205\xc2\xa0527. Alueen p\xc3\xa4\xc3\xa4kaupunki on samanniminen Cusco.\n_START_SECTION_\nHistoria\n_START_PARAGRAPH_\nCuscon alue tunnetaan inkoista, jotka hallitsivat Urubamba-joen laaksoa noin sadan vuoden ajan, mutta jo ennen inkojen valtakuntaa siell\xc3\xa4 oli muita kulttuureita. N\xc3\xa4ihin kuuluvat Chanapata (800-300 eaa.), Qotacalla (500-900 eaa.) ja Killken kulttuuri (900-1420 jaa.) ja Lucren kulttuuri noin vuonna tuhat.'